Galaktinė koordinačių sistema

Galaktinė koordinačių sistema – sferinė koordinačių sistema, kurios centre yra Saulė ir viena iš ašių nukreipta į matomą Paukščių Tako Galaktikos centrą. Galaktikos pusiaujo plokštuma yra tapatinama su Paukščių Tako galaktikos plokštuma, nors Saulė yra kiek pakilusi virš jos ir, griežtai kalbant, regima Paukščių Tako juosta danguje nėra didysis apskritimas.

Panašią į geografinę koordinačių sistemą turi ir galaktika: tai galaktinė platuma ir galaktinė ilguma. Platuma atskaitoma nuo Galaktikos pusiaujo link Galaktikos polių. Ilguma atskaitoma išilgai Galaktikos pusiaujo nuo krypties į Galaktikos centrą.

Tarptautinė astronomų sąjunga 1959 m. patvirtino Paukščių Tako Galaktikos koordinačių sistemą. Šiaurinis Galaktikos polius turi rektascensiją 12h 49 m ir deklinaciją +27,4° (1950 metų epochoje).
2000 metų epocha besiremiančioje atskaitos sistemoje atitinkamos koordinatės yra  ir . Dangaus taško, kuriame galaktinė ilguma ir platuma lygios 0, pusiaujinės koordinatės yra   (2000 metų epochoje). Tai truputį nesutampa su radijo šaltinio Šaulio A* padėtimi (žr. Šaulio A), kuris žymi tikrąjį Galaktikos centrą. Šaulio A* padėtis pusiaujinėse koordinatėse yra   (J2000), arba galaktinėse koordinatėse platuma , ilguma .

Nuorodos 

Sferinė astronomija